Il-Konsorzju Internazzjonali ta' Ġurnalisti Investigattivi, l-ICIJ, illum ħabbar li aktar tard illum se jippubblika riċerka ġdida li se tesponi "s-sigrieti finanzjarji ta' xi individwi li għandhom il-poter". L-isem tar-riċerka huwa 'Pandora Papers' u se jiġi ppubblikat fis-6.30pm. Ir-riċerka saret f'sentejn minn aktar minn 600 ġurnalist minn 150 organizzazzjoni tal-midja f'117-il pajjiż. Ir-riċerka fiha kważi 12-il miljun dokument u hija ħafna akbar mill-Panama Papers li ħarġu fl-2016, mil-lat ta' ġbir ta' data u kollaborazzjoni. Sign up to our newsletter here: https://t.co/UDy2dcd8OJ pic.twitter.com/qOkyAY3rS2 — ICIJ (@ICIJorg) October 3, 2021 Il-Gvern tal-Panama jibgħat ittra lill-ICIJ F'ittra mibgħutha lill-ICIJ, il-Gvern tal-Panama saħaq li din il-pubblikazzjoni jaf tkompli tħammeġ ir-reputazzjoni tal-pajjiż li diġà sofra minħabba l-Panama Papers. Il-Gvern qal li l-idea li l-pajjiż huwa tax haven hija falza u jaf ikollha konsegwenzi kbar għall-poplu tal-Panama. "Il-Panama tal-2016 hija kompletament differenti mill-Panama tal-lum," saħaq il-Gvern fl-ittra. B'kollox, b'rabta ma' Malta kien ħareġ li hemm 714-il kumpanija li jinvolvu lil 351 uffiċjal u 49 intermedjarju, bi 306 indirizz differenti, li kellhom negozju off-shore. Fost l-oħrajn kienu sssemmew Konrad Mizzi – dakinhar Ministru, Keith Schembri li kien Chief of Staff fl-Uffiċċju tal-Prim Ministru, Malcolm Scerri – sieħeb Keith Schembri fin-negozju u l-eks Direttur Maniġerjali ta' Allied Newspapers Adrian Hillman. Aqra aktar: Min huma l-Maltin 'magħrufa' li joħorġu mill-Panama Papers?